COMAN พุ่งแรง 5% โบรกฯชี้กำไรครึ่งหลังปี 61 โตแกร่งรับไฮซีซัน แนะ ”ซื้อ” เป้า 7 บ.
COMAN พุ่งแรง 5% โบรกฯชี้กำไรครึ่งหลังปี 61 โตแกร่งรับไฮซีซัน แนะ ”ซื้อ” เป้า 7 บ. โดยล่าสุด ณ เวลา 11.59 น. อยู่ที่ 4.76 บาท บวก 0.22 บาท หรือ 4.85% สูงสุดที่ 4.90 บาท ต่ำสุดที่ 4.54 บาท ด้วยมูลค่าซื้อขาย 32.31 ล้านบาท
27 ก.ย. 2561

ผู้สื่อข่าวรายงานว่า ราคาหุ้น บริษัท โคแมนชี่ อินเตอร์เนชั่นแนล จำกัด (มหาชน) หรือ COMAN ล่าสุด ณ เวลา 11.59 น. อยู่ที่ 4.76 บาท บวก 0.22 บาท หรือ 4.85% สูงสุดที่ 4.90 บาท ต่ำสุดที่ 4.54 บาท ด้วยมูลค่าซื้อขาย 32.31 ล้านบาท

ด้าน บล. แลนด์ แอนด์ เฮ้าส์ ระบุ แนะนำ “ซื้อ” หุ้น COMAN ราคาเป้าหมาย 7 บาท หลังราคาพุ่งพรวด 5 วันติด 21.39% ด้านผู้บริหารเผยรายได้ครึ่งปีหลังดีกว่าครึ่งปีแรก รับไฮซีซั่นดันท่องเที่ยวโตกระโดด เผยแบ็กล็อก 30 ล้านบาท คาดทยอยรับรู้ปีนี้ 10-20 ล้านบาท ด้านโบรกเกอร์มองพื้นฐานแข็งแกร่ง